CELEX: 62019TN0190
Language: lt
Date: 2019-04-04 00:00:00
Title: Byla T-190/19: 2019 m. balandžio 4 d. pareikštas ieškinys byloje BF/Komisija

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/40
            
         
      2019 m. balandžio 4 d. pareikštas ieškinys byloje BF/Komisija
      (Byla T-190/19)
      (2019/C 213/42)
      Proceso kalba: vokiečių
      
         Šalys
      
      
         Ieškovė: BF, atstovaujama advokato S. Gesterkamp ir profesoriaus C. König
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti, kad atsakovė nuo 2018 m. gruodžio 18 d., t. y. dienos, kai jai elektroniniu būdu buvo išsiųstas antrasis oficialus ieškovės prašymas imtis veiksmų, savo neveikimu pažeidė pareigą priimti byloje dėl valstybės pagalbos SA.48706 (RVV Rostocker Versorgungs- und Verkehrs-Holding GmbH ir Nordwasser GmbH) sprendimą užbaigti pirminio patikrinimo procedūrą, apie kurį turėjo būti pranešta ieškovei kaip skundo pateikėjai, konkrečiai kalbant, sprendimą pradėti arba atsisakyti pradėti oficialią tyrimo procedūrą,
               
            
                  —
               
               
                  priteisti iš atsakovės bylinėjimosi išlaidas, ir
               
            
                  —
               
               
                  papildomai ir prireikus — priteisti iš atsakovės bylinėjimosi išlaidas tuo atveju, jeigu jį pašalintų neveikimą pareiškus šį ieškinį.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šiais pagrindais.
      Ieškovė visų pirma teigia, kad tenkinamos ieškinio dėl neveikimo pareiškimo sąlygos, nes, be kita ko, antrojo oficialus prašymo imtis veiksmų pateikimo dieną byloje jau buvo galima priimti sprendimą užbaigti pirminio patikrinimo procedūrą pagal Reglamento (ES) 2015/1589 (1) 4 straipsnį.
      Be to, ieškovė tvirtina, kad atsakovė savo 2018 m. gruodžio 17 d. administraciniame rašte tik formaliai nustatė teisinį monopolį vidaus (in-house) sandoriu įgaliotos bendrovės Nordwasser GmbH naudai, o tai leido nepripažinti konkurencijos iškraipymo, kaip tai suprantama pagal SESV 107 straipsnio 1 dalį, ir nenagrinėjo esminių klausimų dėl palankaus vertinimo fakto.
      Ieškovė taip pat tvirtina, kad ankstesnėje procedūros stadijoje ji savo skunde jau paneigė faktą, jog teisinis monopolis nustatytas laikantis ES teisės. Bet kuriuo atveju atsakovė turėjo išdėstyti tik savo teisinę nuomonę remdamasi nustatytomis aplinkybėmis ir vėliausiai 2018 m. gruodžio mėn. priimti sprendimą nepradėti oficialios tyrimo procedūros pagal Reglamento (ES) 2015/1589 4 straipsnio 2 dalį, kurį būtų galima apskųsti.
      
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015 9 24, p. 9).